কয়াধু

কয়াধু (সংস্কৃত ভাষা: कयाधु (স্ত্রীলিঙ্গ) ) ছিলেন মহিষাসুরের ভগিনী দানবকুল জাত জম্ভাসুরের কন্যা৷ কয়াধু কমলা বা জম্ভলিকা নামেও পরিচিতা ছিলেন৷ হিন্দু ভাগবত পুরাণ অনুসারে কয়াধুর বিবাহ হয় দক্ষকন্যা দিতি ও কশ্যপ মুনির পুত্র হিরণ্যকশিপুর সহিত৷ https://bn.m.wikisource.org/wiki/%E0%A6%AA%E0%A6%BE%E0%A6%A4%E0%A6%BE:%E0%A6%AC%E0%A6%BF%E0%A6%A6%E0%A6%BE%E0%A6%AF%E0%A6%BC-%E0%A6%86%E0%A6%B0%E0%A6%A4%E0%A6%BF.djvu/%E0%A7%A8%E0%A7%A7 হিরণ্যকশিপুর ঔরসে তাঁর চারপুত্র তথা হ্লাদ, প্রহ্লাদ, সংহ্লাদ ও অনুহ্লাদ ও এক কন্যা সিংহিকা জন্মলাভ করে৷ সিংহিকা ছিলেন হিন্দু পুরাণে বহুচর্চিত নাম রাহুর মাতা৷ Bhagavata Purana VI,18,12-13

পুরাণে বর্ণিত কাহিনী অনুসারে হিরণ্যকশিপুর দীর্ঘ পরিশ্রম ও বুদ্ধির দ্বারা বিজিত রাজ্যে একসময়ে ইন্দ্র এবং তার দেব্যসেনানী আক্রমণ চালায়৷ ইন্দ্রের দলপতিত্বে তারা সাময়িকভাবে রাজ্য দখল করে লুঠতরাজ শুরু করে এবং হিরণ্যকশিপুর অন্তঃসত্ত্বা স্ত্রী কয়াধুকে অপহরণ করে ইন্দ্রপুরীতে নিয়ে যান৷ যেহেতু অন্তঃসত্ত্বা নারীর প্রতি বিরূপ আচরণ ঘোরতর পাপ তাই তারা সন্তান জন্মানো অবধি অপেক্ষা করতে থাকে ও সিদ্ধান্ত নেয় যে জাত সন্তানকে তারা হত্যা করবে৷ প্রহ্লাদ জন্ম নেওয়ার পূর্বে ইন্দ্রদেবের পরিকল্পনায় মহর্ষি নারদ হস্তক্ষেপ করেন এবং ইন্দ্রদেবকে জানান যে, গর্ভস্থ সন্তান বৈষ্ণবশ্রেষ্ঠ মহাভাগবতের রূপ তাই ইন্দ্রের সেই সন্তানকে হত্যা করা উচিৎ হবে না৷
https://www.ramakrishnavivekananda.info/vivekananda/volume_4/lectures_and_discourses/the_story_of_prahlada.htm

এরপর ইন্দ্রদেব নিজের সিদ্ধান্ত আপাত স্থগিত রাখেন এবং কয়াধুকে নারদের হস্তোগত করেন৷ যতদিন না পর্যন্ত প্রহ্লাদ জন্ম নেয় এবং হিরণ্যকশিপু কয়াধুকে রাজগৃহে ফেরৎ নিয়ে যান ততদিন অবধি তিনি নারদের আশ্রমেই থাকেন৷ আশ্রমে নারদ গর্ভস্থ মাকে ধীশক্তির শিক্ষা দেন৷ বলা হয় গর্ভস্থ মায়ের আচরণের ওপর সন্তানের প্রকৃতি নির্ভর করে, তাই মায়ের শিক্ষা থেকে গর্ভস্থ শিশুও সেই শিক্ষালাভ করে৷Bhagavata Purana VII,7,6–16 এর ফল স্বরূপ সদ্যোজাত শিশু প্রহ্লাদের গর্ভস্থ অবস্থায় আহরিত জ্ঞানের কারণে পরবর্তীকালে রক্ষকুল বিদ্যালয়ে শেখানো লোভ লিপ্সা ও জাগতিক অসচ্চরিত্রতার শিক্ষা তার ওপর কোনোরূপ প্রভাব বিস্তার করতে পারেনি৷ এরকারণে স্বধর্মচ্যুত পুত্রের প্রতি পিতা হিরণ্যকশিপু মুখ ফিরিয়ে নেন৷ আক্রোশের বশে হিরণ্যকশিপু তার পুত্র প্রহ্লাদকে বিভিন্নভাবে মেরে ফেলার চেষ্টা করলে প্রতিবারই বিষ্ণু তাকে রক্ষা করেন৷ অন্তিমে তিনিই নৃসিংহ অবতার গ্রহণ করেন ও দানবরাজকে হিংস্রনখর দ্বারা তারই রাজবাড়ীর চৌকাঠে হত্যা করেন৷ Bhagavata Purana VII,5–8

 তথ্যসূত্র 

বিষয়শ্রেণী:হিন্দু পুরাণ